CELEX: 32018R1482
Language: lv
Date: 2018-10-04 00:00:00
Title: Komisijas Regula (ES) 2018/1482 (2018. gada 4. oktobris), ar ko attiecībā uz kofeīnu un teobromīnu groza Eiropas Parlamenta un Padomes Regulas (EK) Nr. 1334/2008 I pielikumu (Dokuments attiecas uz EEZ.)

5.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 251/19
               
            
         KOMISIJAS REGULA (ES) 2018/1482
         (2018. gada 4. oktobris),
         ar ko attiecībā uz kofeīnu un teobromīnu groza Eiropas Parlamenta un Padomes Regulas (EK) Nr. 1334/2008 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1334/2008 I pielikumā noteikts Savienības saraksts ar aromatizētājiem un izejmateriāliem, kas apstiprināti izmantošanai pārtikā un uz tās, un to izmantošanas nosacījumi.
                  
               
                     (2)
                  
                  
                     Ar Komisijas Īstenošanas regulu (ES) Nr. 872/2012 (3) pieņemts aromatizējošu vielu saraksts un minētais saraksts iekļauts Regulas (EK) Nr. 1334/2008 I pielikuma A daļā.
                  
               
                     (3)
                  
                  
                     Minēto sarakstu var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā, vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas.
                  
               
                     (4)
                  
                  
                     Savienības saraksta A daļā iekļautas gan novērtētās aromatizējošās vielas, uz kurām zemsvītras piezīmes nav attiecinātas, gan aromatizējošās vielas, kuras pašlaik tiek vērtētas un uz kurām attiecināta 1.–4. zemsvītras piezīme.
                  
               
                     (5)
                  
                  
                     Vielas kofeīns [FL nr. 16.016] un teobromīns [FL nr. 16.032] sarakstā bija iekļautas ar 1. zemsvītras piezīmi, saskaņā ar kuru šo vielu novērtēšana bija jāpabeidz Eiropas Pārtikas nekaitīguma iestādei (“Iestāde”).
                  
               
                     (6)
                  
                  
                     2017. gada 31. janvārī Iestāde pabeidza novērtējumu par aromatizētāju lietota kofeīna [FL nr. 16.016] un teobromīna [FL nr. 16.032] nekaitīgumu (4) un secināja, ka uzņemtajā daudzumā, kāds aplēsts šo vielu izmantošanai par aromatizētājiem konkrētās pārtikas kategorijās, tie bažas par kaitīgumu nerada. Tāpēc Savienības sarakstā jau izklāstītos izmantošanas nosacījumus var saglabāt.
                  
               
                     (7)
                  
                  
                     Līdz ar to kofeīns [FL nr. 16.016] un teobromīns [FL nr. 16.032] būtu Savienības aromatizējošo vielu sarakstā jāiekļauj kā izvērtētas vielas, to pašreizējos Savienības saraksta ierakstos svītrojot atsauces uz zemsvītras piezīmi.
                  
               
                     (8)
                  
                  
                     Tāpēc Regulas (EK) Nr. 1334/2008 I pielikuma A daļa būtu attiecīgi jāgroza.
                  
               
                     (9)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 4. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 354, 31.12.2008., 34. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas 2012. gada 1. oktobra Īstenošanas regula (ES) Nr. 872/2012, ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
         
            (4)  EFSA Journal 2017; 15(4):4729.
      
      
         
            PIELIKUMS
            Regulas (EK) Nr. 1334/2008 I pielikumu groza šādi:
            
                        1)
                     
                     
                        A daļas 2. sadaļas ierakstu attiecībā uz FL nr. 16.016 aizstāj ar šādu:
                        
                                    “16.016
                                 
                                 
                                    Kofeīns
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    Ierobežojumi izmantošanai par aromatizējošo vielu:
                                    1. kategorijā – ne vairāk kā 70 mg/kg
                                    3. kategorijā – ne vairāk kā 70 mg/kg
                                    5. kategorijā – ne vairāk kā 100 mg/kg
                                    14.1. kategorijā – ne vairāk kā 150 mg/kg
                                 
                                 
                                     
                                 
                                 
                                    
                                       EFSA”;
                                 
                              
                  
                        2)
                     
                     
                        A daļas 2. sadaļas ierakstu attiecībā uz FL nr. 16.032 aizstāj ar šādu:
                        
                                    “16.032
                                 
                                 
                                    Teobromīns
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    Ierobežojumi izmantošanai par aromatizējošo vielu:
                                    1. kategorijā – ne vairāk kā 70 mg/kg
                                    14.1. kategorijā – ne vairāk kā 100 mg/kg
                                 
                                 
                                     
                                 
                                 
                                    
                                       EFSA”.